Penyejukan badan

Penyejukan badan ialah senaman ringkas yang dilakukan selepas aktiviti yang lebih sengit untuk membolehkan badan beralih secara beransur-ansur kepada keadaan rehat atau separa berehat. Bergantung pada keamatan senaman, menyejukkan badan selepas kaedah senaman seperti mengangkat berat secara intensif boleh melibatkan jogging atau berjalan secara perlahan.

Dengan intensiti yang lebih rendah seperti bangkit tubi, regangan boleh dilakukan. Menyejukkan badan membolehkan degupan jantung kembali ke kadar rehatnya. Menyejukkan badan secara anekdot boleh mengurangkan kepeningan bagi atlet profesional, dan penghibur vokal selepas latihan berat. Kajian pada masa ini tidak dapat menyimpulkan sama ada proses itu benar-benar mengurangkan kesakitan otot tertangguhLaw RYW and Herbert RD(2007) Warm-up reduces delayed-onset muscle soreness but cool-down does not: a randomised controlled trial. The Australian Journal of Physiotherapy 53: 91–95. dan kesakitan otot bukan berpuncakan pengeluaran laktat semasa aktiviti cergas. Sesetengah kajian telah menunjukkan korelasi yang lemah: bagaimanapun, majoriti kajian terkini menolak hubungan tersebut. DeFatta, Rima A., and Robert T. Sataloff. "The Value Of Vocal Warm-Up And Cool-Down.,vfs;';g' Exercises: Questions And Controversies." Journal of Singing 69.2 (2012): 173-175. Education Source. Web. 10 Apr. 2014. Satu kajian telah menunjukkan bahawa atlet yang melakukan penyejukan badan yang sesuai memiliki peluang lebih rendah untuk mengalami kecederaan.

 Prosedur 
Menyejukkan badan harus melibatkan beberapa langkah penting untuk memastikan keberkesanan. Selepas bersenam, penurunan intensiti senaman secara beransur-ansur dan berterusan (seperti daripada larian pantas kepada joging, dan kemudian berjalan pantas), dan sebetulnya menjadi langkah pertama dalam menyejukkan badan. Tempohnya adalah berbeza mengikut orang, dengan tempoh 3-10 minit dianggap mencukupi. Regangan, terutamanya regangan statik membolehkan otot dipanjang. Ini adalah langkah seterusnya yang perlu diambil oleh atlet untuk menyejukkan badan. Penghidratan semula adalah bahagian penting dalam prosedur ini, dan perlu dilakukan sama ada semasa regangan dan aktiviti ringan, atau selepas langkah ini. Mengisi badan dengan air dan minuman kaya elektrolit, seperti minuman sukan akan memastikan badan sentiasa terhidrat.

 Regangan 
Regangan adalah faktor yang sangat penting dalam prosedur penyejukan. Regangan membolehkan otot badan membina keanjalan dan pembaikan daripada senaman aerobik dan anaerobik .

Regangan statik ialah bentuk regangan yang sesuai ketika menyejukkan badan. Ia membantu menurunkan suhu badan, mengeluarkan asid laktik daripada otot dan meningkatkan fleksibiliti. Setiap regangan hendaklah dipegang selama sekurang-kurangnya 10–20 saat dan diregangkan ke tahap ketidakselesaan ringan tanpa sakit. Setiap otot yang digunakan dalam aktiviti intensiti sederhana tinggi perlu diregangkan semasa menyejukkan badan.

 Ketika separuh masa 
Penyejukan badan ketika separuh masa merupakan amalan popular dalam kalangan kelab dan atlet sukan elit. Ia melibatkan penggunaan alat seperti jaket ais, produk penyejuk atau aktiviti ringan untuk menyejukkan badan semasa separuh masa atau rehat dalam aktiviti/sukan. Penyejukan ketika separuh masa telah terbukti menurunkan suhu badan dan meningkatkan prestasi aerobik. Banyak kelab sukan menggunakan jaket penyejukan semasa separuh masa. Pasukan sukan elit Australia seperti pasukan AFL, pasukan Olimpik, tentera dan atlet elit merentasi semua bidang sukan menggunakan jaket penyejuk badan untuk meningkatkan prestasi dan memperoleh kelebihan daya saing dalam permainan mereka.

 Fisiologi 
Semasa senaman aerobik, vana periferal, terutamanya yang berada di dalam otot, mengembang untuk menampung peningkatan aliran darah melalui otot yang bersenam. Pam otot rangka membantu dalam mengembalikan darah ke jantung dan mengekalkan output jantung. Pemberhentian aktiviti berat secara tiba-tiba boleh menyebabkan darah terkumpul dalam vena periferal, lalu menyebabkan vena varikos. Suatu tempoh bertenang membolehkan pengembalian yang lebih beransur-ansur darah ke ton vena. Jantung juga perlu berdegup lebih cepat untuk mengoksidakan badan dengan secukupnya dan mengekalkan tekanan darah.

Hipotesis pernah dicadangkan bahawa individu berisiko penyakit kardiovaskular mungkin mengalami hasil kardiovaskular yang negatif sekiranya sesi bertenang tidak dilakukan selepas melakukan senaman. Walau bagaimanapun, bukti klinikal semasa mempertikaikan ini. Ulasan tentang pemasukan terapi senaman dalam pengurusan penyakit kardiovaskular telah menunjukkan bahawa senaman kronik sebaliknya mendorong penyesuaian jangka panjang positif bagi sistem kardiovaskular yang dapat mengurangkan risiko kematian dan pemasukan hospital.

Kecederaan otot dan rangka didapati meningkat apabila prosedur penyejukan badan diabaikan. Kecederaan buku lali adalah salah satu kecederaan yang paling kerap dialami oleh atlet, dan peserta berisiko untuk mendapatkannya apabila penyejukan badan dilakukan secara tidak berkesan atau tidak langsung. Kecederaan berkurangan dengan ketara apabila penyejukan badan dilakukan dalam tempoh mencukupi berbanding secara singkat.

 Rujukan 

Kategori:Senaman fizikal